Diari Oficial de la Generalitat Valenciana


Sumari del DOGV 3975, del 06-04-2001 (2001/3158)

DECRET 71/2001, de 2 d'abril, del Govern Valencià, pel qual s'aprova l'oferta d'ocupació pública de personal docent no universitari, dependent de la Conselleria de Cultura i Educació, de la Generalitat Valenciana, per a l'any 2001.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3158


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * oferta d'ocupació
    * ensenyament d'idiomes
    * educació artística
    * concurs administratiu
    * formació professional
    * personal docent
    * ensenyament secundari
    * ensenyament primari
    * ensenyament professional

DECRET 71/2001, de 2 d'abril, del Govern Valencià, pel qual s'aprova l'oferta d'ocupació pública de personal docent no universitari, dependent de la Conselleria de Cultura i Educació, de la Generalitat Valenciana, per a l'any 2001. [2001/X3158]
  
L'article 31.1 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, establix que: «durant l'any 2001, les convocatòries per a ingrés de nou personal es concentraran en els sectors, les funcions i els grups que es consideren prioritaris o que afecten el funcionament dels serveis públics essencials. En qualsevol cas, el nombre de places de nou ingrés haurà de ser inferior al 25 per cent de la tassa de reposició d'efectius. Este últim criteri no serà d'aplicació ni per a aquells sectors o àrees d'actuació administrativa competència de la Generalitat Valenciana que es fixen per l'administració de l'Estat, amb el caràcter de bàsics, en la Llei de Pressupostos Generals de l'Estat per a l'any 2001?». En relació a això, l'article 22 de la Llei 13/2000, de 28 de desembre, de Pressupostos Generals de l'Estat per a l'any 2001, establix en el punt 1, tercer paràgraf, que: «No serà d'aplicació?, ni a les administracions públiques amb competències educatives per al desenvolupament de la Llei Orgànica 1/1990, de 3 d'octubre, d'Ordenació General del Sistema Educatiu, en relació a la determinació del nombre de places per a l'accés als cossos de funcionaris docents».
  
D'altra banda, el paràgraf tercer de l'apartat 1 de l'article 31 de la citada Llei 12/2000 estableix: «No obstant el que s'ha disposat en el paràgraf primer d'este apartat, podran convocar-se els llocs o places que estiguen pressupostàriament dotats i inclosos en les relacions de llocs de treball o plantilles degudament aprovades, i que es troben ocupats interinament o temporalment». L'apartat 3 de l'esmentat article establix que: «el Govern Valencià, amb els límits establits en l'apartat anterior, podrà autoritzar a través de l'oferta d'ocupació pública, amb l'informe previ favorable de la Conselleria d'Economia, Hisenda i Ocupació, a proposta de la Conselleria de Justícia i Administracions Públiques, i a iniciativa de les conselleries competents en la matèria, la convocatòria de places vacants de nou ingrés que es referisquen al personal del Sector Administració General i les seues entitats autònomes, incloent-hi, si s'escau, les relatives al cos d'inspectors de tributs de la Generalitat Valenciana i les dels sectors considerats bàsics d'acord amb el que preveu l'apartat anterior del present article, i també dels llocs o places a què fa referència l'últim paràgraf de l'apartat 1 d'este article».
  
L'article 5 del Reial Decret 850/1993, de 4 de juny, pel qual es regula l'ingrés i l'adquisició d'especialitats en els cossos de funcionaris docents a què fa referència la Llei Orgànica 1/1990, de 3 d'octubre, d'Ordenació General del Sistema Educatiu, estableix com a condició la publicació de l'oferta d'ocupació docent prèvia a la realització de les convocatòries per a la provisió de les places vacants autoritzades en les esmentades ofertes d'ocupació.
  
D'altra banda, el text refós de la Llei de la Funció Pública Valenciana, en la disposició transitòria primera, establix la possibilitat que el personal laboral que estiguera desenvolupant llocs de treball classificats en les relacions de llocs de treball com de naturalesa funcionarial, puga integrar-se en el règim administratiu funcionarial, sempre que estiga en possessió de la titulació requerida per al lloc que ocupa. Pel que fa al procediment, la Llei 31/1990, de 27 de desembre, de Pressupostos Generals de l'Estat per a 1991, crea en l'article 37.1 un torn específic que denomina «places afectades per l'article 15 de la Llei de Mesures».
  
Per tot això, en compliment de l'article 31 de la de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, en relació amb l'article 22 del Decret Legislatiu de 24 d'octubre de 1995, del Govern Valencià, pel qual s'aprovà el text refós de a Llei de la Funció Pública Valenciana, de l'article 2 del Decret 33/1999, de 9 de març, del Govern Valencià, i la disposició addicionals desena, apartat 1, de la Llei Orgànica 1/1990, de 3 d'octubre, d'Ordenació General del Sistema Educatiu, a proposta del conseller de Cultura i Educació, prèvia negociació amb els sindicats de l'ensenyament representats en la Mesa Sectorial, una vegada informat favorablement per la Conselleria d'Economia, Hisenda i Ocupació, i prèvia deliberació del Govern Valencià, en la reunió del dia 2 d'abril de 2001,
  
DECRETE
  
Article 1
  
Aprovar l'oferta d'ocupació pública docent per a l'any 2001 en els termes que s'estableixen en este decret.
  
Article 2
  
1. D'acord amb el que establix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvalideses en igualtat de condicions que els altres aspirants.
  
Les convocatòries per a la provisió de llocs de la present oferta no establiran exclusions per minusvalideses, llevat els casos en què siguen incompatibles amb el desenvolupament de les tasques o funcions corresponents.
  
2. S'establirà una reserva no inferior al 3% de les vacants per a ser cobertes entre personal amb discapacitats de grau igual o inferior al 33%, de manera que progressivament s'assolisca el 2% dels efectius totals del personal docent de la Generalitat Valenciana sempre que superen les proves selectives. L'opció de llocs reservats haurà de formular-se en la sol·licitud de participació en les convocatòries, la qual cosa hi haurà de ser indicada expressament.
  
Article 3
  
En l'oferta s'inclouen les vacants dotades en els pressupostos de la Generalitat Valenciana per a l'any 2001, la provisió de les quals es preveu realitzar durant el present exercici amb el detall següent:
  
Grup A
  
Cos de professors d'Ensenyament Secundari: 1.428.
  
Cos de professors de Música i Arts Escèniques: 92.
  
Cos de professors d'Escoles Oficials d'Idiomes: 40.
  
Total grup A: 1.560.
  
Grup B
  
Cos de mestres: 1.179.
  
Cos de professors tècnics de Formació Professional: 61.
  
Total grup B: 1.240.
  
DISPOSICIONS ADDICIONALS
  
Primera
  
La instrumentació de les proves selectives per a l'ingrés en l'administració de la Generalitat Valenciana que es deriven de les convocatòries objecte d'esta oferta d'ocupació pública es realitzarà per mitjà de la Conselleria de Cultura i Educació. Estes proves es concretaran en les respectives convocatòries segons el nombre de vacants i la seua naturalesa jurídica.
  
Segona
  
Les proves selectives d'accés al cossos docents que es convoquen pel torn establit en l'article 37.1 de la Llei 31/1990, de 27 de desembre, denominat ?places afectades per l'article 15 de la Llei de Mesures?, es duran a terme mitjançant la convocatòria que inclourà únicament el torn referit.
  
Els requisits de titulació i el sistema de selecció aplicables al personal laboral en llocs docents d'ensenyament no universitari inclosos en les esmentades convocatòries seran els establits per a l'ingrés en la funció pública docent, encara que es podran suprimir aquells exercicis que es corresponguen amb coneixements ja acreditats en les proves que s'hagueren superat per a accedir a la condició laboral.
  
DISPOSICIONS FINALS
  
Primera
  
Els llocs de treball inclosos en la present oferta d'ocupació pública no podran tenir cap modificació en la seua classificació fins després d'haver-se realitzat les corresponents proves selectives i la provisió dels corresponents llocs de treball.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS